Adam se Uitspanning – Orania, Noordkaap
Die Bo-Karoo lê vol ossewaspore van jagters, veeboere, trekkers en transportryers. Dit is ‘n dorre wêreld met snikhete somers, ysige winters, woeste westewinde, stof, vlieë en muggies. Maar dit is ook ‘n wêreld wat maklik jou hart kan inkruip met sy stiltes, goue sonsondergange, vergesigte met skurwe randjies en tafelkoppies, ysterklip en karoobossies.